WILLEMSTAD,—-Tabata ayera den ora nan di mainta ku plaser Fundashon Birgen di Rosario pa di dos aña konsekutivo ta organisá un Marcha di Seú pa su grandinan. Ta trata aki di un marcha di Soo ku a dura dos ora,e la sali 10 or pa 12 or di mèrdia.
Esaki e organisashon en kuestion ta hasi spesialmente pa nos grandinan ku a lanta ku e tradishon bunita aki. E marcha di Seú a sali for di e tereno na Weg naar Welgelegen 64 lora na man robes wapa bai te Panaderia Isa, bira i despues wapa bin bèk na tereno di Habaai.
Ta asina ku 9:45' hasi apertura di e marcha. Tabata tin pastor presente ku a hasi orashon i e bendishon na tur persona ku tabata presente, tambe tabata tei presente representante di Fundashon di Seú Carlos Zimmerman i mas miembro di e direktiva. Direktor Indra Rossen ta hiba palabra.
"Pa promé bia nos tin 1 kas di kuido ku tambe ta kompaña nos den e marcha ku ta Kas Hugenholts. Nos ta hopi kontentu ku nan ta djòin nos. Union ta hasi forsa. Un danki ta bai na Pincho i su grupo, Tio Ali, Sablika, Yawalu i dj Karlito pa kompaña nos musikal mente den e marcha. Palabra di gradisimentu ta bai tambe pa nos personal i famia di kliente ku a sosten'é nos pa e Marcha aki bira posibel. Hasiendo uzo di e oportunidat, Fundashon Birgen di Rosario, ta yama pueblo di Kòrsou kompletu ku a bin apoyá nos Grandinan den e bunita marcha aki. Tambe nos ta spera ku medionan di komunikashon bin pa transmití e wapa mentu aki pa pueblo Kòrsou i tambe paisnan den eksterior por gosa di dje. Di e manera aki nos di Fundashon Birgen di Rosario ta selebrá e fiesta kultural ku nos grandinan".